**פרק מהספר**

**"כי ככה זה אצל פילים" – ספר לכל הילדים**

הוצאה עצמית  
43 עמודים  
סוגה: ילדים

**פרק ראשון**

יוֹם אֶחָד קָרְאָה מַטְרִיָּאק לְג'וֹ־ווּ לְהַגִּיעַ לְמוֹעֶצֶת הַפִּילִים. ג'וֹ־ווּ כְּבָר הֵבִין שֶׁכְּשֶׁמַּטְרִיָּאק, הַפִּילָה הַמַּנְהִיגָה, הֲכִי זְקֵנָה בָּעֵדֶר, קוֹרֵאת לְמִישֶׁהוּ לְמוֹעֶצֶת הַשֵּׁבֶט, זֶה בְּוַדַּאי דְּבַר מָה חָשׁוּב מְאוֹד.  
"הִגַּעְתָּ כְּבָר לְגִיל 12, אַתָּה פִּיל בּוֹגֶר, אַתָּה צָרִיךְ לַעֲזֹב אֶת עֵדֶר הַפִּילוֹת הַנְּקֵבוֹת," אָמְרָה מַטְרִיָּאק בְּטוֹן רְצִינִי.

**\***

"לֹא! אֲנִי לֹא רוֹצֶה לַעֲזֹב אֶת אִמָּא שֶׁלִּי, בְּבַקָּשָׁה! תְּנוּ לִי לְהִשָּׁאֵר אִתְּכֶם עוֹד קְצָת!" אָמַר ג'וֹ־ווּ וּדְמָעוֹת הֵחֵלּוּ לִזְלֹג מֵעֵינָיו.

"פִּילִים זְכָרִים בּוֹגְרִים לֹא נִשְׁאָרִים עִם קְבוּצַת הַפִּילוֹת וְהַפִּילוֹנִים הַקְּטַנִּים, הֵם צְרִיכִים לָלֶכֶת לְדַרְכָּם, לִמְצֹא אֶת הַפִּילִים הַזְּכָרִים וְלִלְמֹד מֵהֶם דְּבָרִים חֲדָשִׁים," קָבְעָה מַטְרִיׇּאק, סוֹבְבָה אֶת גַּבָּהּ וְהָלְכָה.

**\***

ג'וֹ־ווּ הִרְכִּין אֶת רֹאשׁוֹ וְהֵנִיעַ אֶת הַחֵדֶק שֶׁלּוֹ יָמִינָה וּשְׂמֹאלָה. הוּא הֵבִין שֶׁאֵין לוֹ בְּרֵרָה וְהוּא צָרִיךְ לָלֶכֶת לְהִפָּרֵד מִכֻּלָּם.

"יִהְיֶה בְּסֵדֶר, בֵּן שֶׁלִּי אָהוּב," עוֹדְדָה אוֹתוֹ מַאמִילָה, אִמּוֹ. "לֵךְ לְחַפֵּשׂ אֶת אַבָּא שֶׁלְּךָ, הוּא נִמְצָא עִם עֵדֶר הַפִּילִים הַגְּבָרִים. יֵשׁ לְךָ הַרְבֵּה מָה לִלְמֹד מֵאַבָּא שֶׁלְּךָ, אָפְרִיק, הוּא הַמַּנְהִיג שֶׁל הַפִּילִים."

מַאמִילָה וַאֲחוֹתוֹ חָזְרוּ לְעֵדֶר הַפִּילוֹת וְג'וֹ־ווּ הִתְחִיל לֵהִתְכּוֹנֵן לַמַּסָּע..

**\***

לְמָחֳרָת בַּבֹּקֶר, כְּשֶׁכָּל הַפִּילוֹת רָחֲצוּ בַּנָּהָר, נִפְרָד ג'וֹ־ווּ מִכֻּלָּן וְיָצָא לְמַסַּע הַהִתְבַּגְּרוּת שֶׁלּוֹ, לְבַדּוֹ.

"לֹא אִכְפַּת לִי, אֲנִי אֶסְתַּדֵּר, אֲנִי אַרְאֶה לָהֶם מָה זֶה..." מִלְמֵל לְעַצְמוֹ ג'וֹ־ווּ כְּדֵי לְהִתְחַזֵּק וְהִתְחִיל לָלֶכֶת לְכִוּוּן הַגּ'וּנְגֶּל הַגָּדוֹל, מְנַסֶּה לְהַסְתִּיר אֶת דִּמְעוֹת הָעֶצֶב.

\*